./data/phi0914/phi0014/phi0914.phi0014.perseus-lat2.xml
Titus Livius (Livy)
coepta inter eos in urbe       certamina cupiditate eadem imperii multo impensius in castris accendi; nihil       sentire idem, pro sententia pugnare; sua consilia uelle, sua imperia sola rata       esse; contemnere in uicem et contemni,  donec       castigantibus legatis tandem ita comparatum est ut alternis diebus summam       imperii haberent   quae cum allata Romam essent, dicitur           Q Seruilius , aetate et usu doctus, precatus ab dis immortalibus ne discordia       tribunorum damnosior rei publicae esset quam ad Ueios fuisset, et uelut haud       dubia clade imminente, institisse filio ut milites scriberet et arma pararet             nec falsus uates fuit  nam ductu L Sergi , cuius dies imperii erat, loco iniquo sub hostium castris, cum quia       simulato metu receperat se hostis ad uallum, spes uana expugnandi castra eo       traxisset, repentino impetu Aequorum per supinam uallem fusi sunt, multique in       ruina maiore quam fuga oppressi obtruncatique;        castraque eo die aegre retenta, postero die circumfusis iam magna ex parte       hostibus per auersam portam fuga turpi deseruntur  duces legatique et quod circa       signa roboris de exercitu fuit Tusculum petiere:  palati alii per agros passim multis itineribus maioris quam accepta erat       cladis nuntii Romam contenderunt   minus       trepidationis fuit, quod euentus timori hominum congruens fuerat, et quod       subsidia quae respicerent in re trepida praeparata erant ab tribuno militum             iussuque eiusdem per minores magistratus       sedato in urbe tumultu, speculatores propere missi nuntiauere Tusculi duces       exercitumque esse, hostem castra loco non mouisse   et quod plurimum animorum fecit, dictator ex senatus       consulto dictus Q SeruiliusPriscus , uir cuius prouidentiam in re publica cum multis aliis       tempestatibus ante experta ciuitas erat, tum euentu eius belli, quod uni       certamen tribunorum suspectum ante rem male gestam fuerat   magistro equitum creato, a quo ipse tribuno militum       dictator erat dictus, filio suo—ut tradidere quidam;  nam alii Ahalam Seruilium magistrum       equitum eo anno fuisse scribunt—, nouo exercitu profectus ad bellum, accitis qui       Tusculi erant, duo milia passuum ab hoste locum castris cepit